ananddey/assamese-wiki-corpus huggingface dataset:
ঢূণ্ঢাড়ী ভাষা

Category:ISO language articles citing sources other than Ethnologue

ঢূণ্ঢাড়ী বা জয়পুৰী এটি পশ্চিমীয়া ভাৰতীয়-আৰ্য ভাষা প্ৰকাৰ যি ৰাজস্থানী ভাষাগোষ্ঠীৰ অন্তৰ্গত। এই ভাষা মুখ্যতঃ ভাৰতৰ ৰাজস্থান ৰাজ্যৰ চাৰিখন জিলা: জয়পুৰ, সৱাই মাধোপুৰ, দৌসা আৰু তোংকত ব্যৱহাৰ কৰা হয়।

১৫ লাখ মানুহে কোৱা এই ভাষা ৰাজস্থানৰ আটাইতকৈ জনপ্ৰিয় কথিত ভাষাৰ মাজত নপৰিলেও, ই উল্লিখিত অঞ্চলকেইটাত ভালেমান ব্যৱহাৰ কৰা হয়। এই ব্যৱস্থা ৰাজস্থানৰ ৰাজধানী জয়পুৰ আৰু তাৰ ওচৰৰ অঞ্চলত বিদ্যমান।

সাহিত্য

ভাষাবিদ জি এ গ্ৰিয়েৰ্ছনৰ মতে, জয়পুৰী ৰাজস্থানীৰ মধ্য পূৰ্বী উপভাষা। মেকএলিষ্টাৰে ২৪ ফেব্ৰুৱাৰী ১৮৮৪লৈকে ভাষাটোৰ ব্যাকৰণ তৈয়াৰ কৰি উলিয়াইছিল। জৈন দৰ্শন বিষয়ক গ্ৰন্থ যেনে মোক্ষ মাৰ্গ প্ৰকাশক ঢূণ্ঢাড়ী ভাষাত পণ্ডিত তোডৰমলে লিখি উলিয়াইছে। চেৰামপোৰ মিছনাৰীসকলে ১৮১৫ চনতে জয়পুৰী ভাষাত বাইবেলৰ নতুন টেষ্টামেণ্ট ছপা কৰিছিল।

শব্দ সম্ভাৰ

আধুনিক ঢূণ্ঢাড়ী [rwr] আৰু মানক হিন্দী ভাষাৰ শব্দ সম্ভাৰৰ সামঞ্জস্য ৭৫ৰ পৰা ৮০%। এই ভাষাৰ হিন্দীৰ সৈতে অনেক সহোদ্ভৱী শব্দ আছে। তদুপৰী, অন্যান্য ৰাজস্থানী ভাষাৰ সৈতেও এই ভাষাৰ শব্দসমূহৰ মিল আছে। বৰ্তমানে কোনো কোনো অঞ্চলত, এই ভাষাক হিন্দী বা আন ভাষাৰ সৈতে মিহলি কৰি কোৱা হয়।

বাক্য গাঁথনি

ঢূণ্ঢাড়ী ভাষাত অন্য ভাৰতীয়-আৰ্য ভাষাৰ দৰেই বিষয়-বস্তু-ক্ৰিয়া ক্ৰম মানি চলা হয়। যদিও বাক্য গাঁথনি কিছু পৰিমাণে হিন্দীৰ সৈতে মিলে, প্ৰশ্নবোধক শব্দ আদি প্ৰায় হিন্দীতকৈ পৃথক।

লিপি

ঢূণ্ঢাড়ী প্ৰায় দেৱনাগৰী লিপিৰে লিখা হয়। পিচে বৰ্তমানে হিন্দী ভাষাৰ প্ৰভাৱত, লিখিত ঢূণ্ঢাড়ী দেখিবলৈকে নোহোৱা হৈছে।

ব্যৱহাৰ

যদিও জয়পুৰী ভাষা ভাষী লোকে ঘৰত এই ভাষা কয়, বিগত কেইবাপুৰুষৰে পৰা ঘৰতো এই ভাষা হিন্দীৰ সৈতে মিহলি হৈহে ব্যৱহাৰ হ'ব ধৰিছে। ৰাজহুৱা স্থানত এই ভাষা বজাৰ পোহাৰত জয়পুৰী ভাষী লোকে ব্যৱহাৰ কৰে। স্কুলত এই ভাষা পৃথক বিষয় হিচাপে ক'তো পঢ়োৱা নহয়। পিচে গাওঁ অঞ্চলত, প্ৰায় সকলো বিষয় অনানুষ্ঠানিকভাৱে জয়পুৰীৰ মাধ্যমেৰেই পঢ়োৱা হয়।

বিগত কেইটামান দশকত অনেক ঢূণ্ঢাড়ী ভাষী মানুহে নিজৰ ভাষা ত্যাগ কৰি হিন্দী ভাষা গ্ৰহণ কৰিব ধৰিছে, আৰু এই ঘটনা বৰ্তমানেও চলি আহিছে।

তথ্য সংগ্ৰহ

বাহ্যিক সংযোগ

ভাৰতীয় ভাষাৰ সমীক্ষাত জয়পুৰী
শ্ৰেণী:ভাৰতৰ ভাষা
গ্লী

গ্লী হৈছে আমেৰিকা যুক্তৰাষ্ট্ৰৰ এখন সংগীতময় কমেডি ড্ৰামা ধাৰাবাহিক। ধাৰাবাহিকখন আমেৰিকা, কানাডা, আৰু ভাৰতত ক্ৰমে ফক্স টেলিভিজন, গ্লোবেল টিভি, আৰু ষ্টাৰ ৱৰ্ল্ড যোগে সম্প্ৰচাৰ হয়।
ধাৰাবাহিকখনৰ কাহিনী আমেৰিকাৰ লাইমা, অ’হাঅ’ৰ এখন কাল্পনিক বিদ্যালয়, মেককেনলি হাই,-ৰ ‘নিউ ডাইৰেকচন’ নামৰ সংগীত ক্লাবৰ সদস্য সকলক কেন্দ্ৰ কৰি গতি কৰে। বিভিন্ন কোৰাচ প্ৰতিযোগিতাত অংশগ্ৰহণ কৰা এই ক্লাবৰ সদস্য সকলৰ সামাজিক মৰ্যাদা একেবাৰে কম। বিদ্যালয়ৰ আন ছাত্ৰ-ছাত্ৰীসকলে তেওঁলোকৰ ওপৰত নানা নিৰ্যাতন চলায়। ক্লাবটোৰ ডাইৰেক্টৰ আৰু স্পেনিছ ভাষাৰ শিক্ষক ৱিল চুষ্টাৰৰ নিউ ডাইৰেকচনক ৰাষ্ট্ৰীয় পৰ্যায়ৰ প্ৰতিযোগিতাত বিজয়ী ৰূপে চাব বিচৰাৰ অদম্য স্পৃহাই ক্লাবটোৰ সদস্যসকলক একগোট কৰি ৰাখে। দ্বিতীয় শৃংখলাৰ শেষত নিউ ডাইৰেকচনে ৰাষ্ট্ৰীয় পৰ্যায়ৰ প্ৰতিযোগিতাত অংশগ্ৰহণ কৰিবলে সক্ষম হয় যদিও মূল গায়ক ফিন হাডচনে মঞ্চত কৰা এক ভুলৰ বাবে ১২তম স্থানতে সন্তুষ্ট থাকিব লগা হয়।
বৰ্তমান ধাৰাবাহিকখনৰ তৃতীয় শৃংখলা চলি আছে। এই শৃংখলাৰ সম্প্ৰচাৰ আৰম্ভ হয় ২০১১ চনৰ ২০ চেপ্টেম্বৰৰ পৰা।

অভিনয়ত

মেথিউ মৰিচন (ৱিল চুষ্টাৰৰ)
জেন লিন্স (চু চিলভেষ্টাৰ)
লিয়া মিচেল (ৰেচেল বেৰী)
কৰী মণ্টেইটঠ (ফিন হাডচন)
ক্ৰিচ কলফাৰ (কাৰ্ট হামল)
এম্বাৰ ৰাইলী (মাৰ্চিডিচ জোনচ)
জেন উজকোৱিচ (টিনা কোহান-চেং)
কেভিন মেকহল (আৰ্টি আব্ৰামচ)
ডায়েনা এগ্ৰণ (কুইন ফেব্ৰে)
নায়া ৰিভেৰে (চেণ্টেনা লোপেজ)
হেথাৰ মৰিচ (ব্ৰিটনী এচ পিয়েৰ্চ)
মাৰ্ক চেলিং (নোৱাহ "পাক" পাকাৰমৰন)
ডাৰেণ ক্ৰিচ (ব্লেইন এণ্ডাৰচন)
হেনৰী চাম, কনিষ্ঠ (মাইক চেং)
জেময়া মেইচ (এমা পিলচবেৰী)
মাইক অ’মেলী (বাৰ্ট হামল)

শৃংখলাসমূহৰ তালিকা

+ List of ratings by season
Season
Timeslot (ET)
Season premiere
Season finale
TV season
Rank
Viewers(in millions)
1
Wednesday 9:00 pm (2009)Tuesday 9:00 pm (2010)
May 19, 2009
June 8, 2010
2009–2010
No. 33 (overall)
9.77Sunday 10:38 pm Tuesday 9:00 pm
September 21, 2010
May 24, 2011
2010–2011
No. 43
10.112
3
Tuesday 8:00 pm (2011–2012)
September 20, 2011
TBA
2011–2012
TBA
TBA

তথ্যসূত্ৰ

শ্ৰেণী:ইংৰাজী ভাষাৰ দূৰদৰ্শন ধাৰাবাহিক
এষ্ট’নিয় ৱিকিপিডিয়া

এষ্ট’নিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ এষ্ট’নিয় সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান প্ৰবন্ধ আছে।

পৰিসংখ্যা

চনত এষ্ট’নিয় ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

এষ্ট’নিয় ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
আকুৰী

আকুৰী ভাৰতৰ পাৰ্চী খাদ্যত খোৱা টেঙা স্ক্ৰেম্বলড এগ ডিচ৷ আকুৰী প্ৰায় পানী ওলোৱালৈকে সিজোৱা হয়; কণীবোৰ কেতিয়াও অতিমাত্ৰা সিজোৱা নহয়। মূল সোৱাদটো হৈছে পিয়াঁজ ভাজি আৰু ব্যৱহাৰ কৰা মছলাসমূহ হ'ল আদা, ধনীয়া, কটা জলকীয়া, আৰু ক'লা জালুক৷ পৰম্পৰাগতভাৱে পাভ বা ডাবল ৰোটি (ভাৰতীয় ৰুটিৰ প্ৰকাৰ)ৰ লগত আকুৰী খোৱা হয়।

আকুৰীৰ কম সাধাৰণ সংস্কৰণ হ'ল ভৰুচি আকুৰী, য'ত আন মছলাৰ উপৰিও বাদাম আৰু কাজু, আলমণ্ড আৰু কিচমিচৰ দৰে শুকান ফল থাকে। এই খাদ্যৰ নামৰ উৎপত্তি কথিতভাৱে গুজৰাটৰ ভাৰুচ চহৰৰ পৰাই হৈছে।

কণী ভূৰজী ভাৰত উপমহাদেশৰ বহু ঠাইত খোৱা একেধৰণৰ কণীৰ ব্যঞ্জন। এই ভাৰতীয় স্ক্ৰেম্বল্ড কণীৰ ৰসিকসকলে যুক্তি দিব যে কণী ভূৰ্জী আৰু আকুৰি প্ৰায় একে যদিও সোৱাদত সুকীয়া।

সামগ্ৰীসমূহ

৬টা‌ কণী
একাপৰ চাৰি ভাগৰ এভাগ গাখীৰ
আধা চামুচ নিমখ
ক'লা জলকীয়া
৩ চামুচ চিলেণ্ট্ৰ’ (কাটি লোৱা)
৩ চামুচ মাখন (বা ঘিউ)
এটা পিঁয়াজৰ আধা (মিহিকৈ কাটি লোৱা)
এটা জালাপিনো জলকীয়া (কিমা কৰা)
১ চামুচ সতেজ আদা (কিমা কৰা)
আধা চামুচ শুকান ৰঙা জলকীয়া (থেতেলিয়াই লোৱা)
আধা চামুচ হালধি (পিহি লোৱা)
আধা চামুচ জিৰা (পিহি লোৱা)

প্ৰস্তুত প্ৰণালী

গাখীৰ, নিমখ, জলকীয়া আৰু কটা চিলেণ্ট্ৰ’ৰ সৈতে কণীখিনি লাহে লাহে বিট কৰক।
এটা ডাঙৰ স্কাইলেটত মাখন, বা ঘিউ গৰম কৰি কটা পিঁয়াজবোৰ ৰং হ’বলৈ আৰম্ভ নকৰালৈকে ভাজিব।
জলকীয়া, আদা, ৰঙা জলকীয়া, হালধি আৰু জিৰা দিব।
মধ্যমীয়া জুইত ২ মিনিটমান লৰাই থাকিব।
জুই অলপ বঢ়াই কণী খিনি ঢালি দিব।
কণীবোৰ মাত্ৰ চেট হোৱালৈকে কিন্তু তথাপিও ক্ৰীমযুক্ত হোৱালৈকে অনবৰতে লৰাই থাকিব।
লগে লগে চাপাটিৰ সৈতে পৰিবেশন কৰক।

তথ্যসূত্ৰ

শ্ৰেণী:খাদ্য শ্ৰেণী:ভাৰতৰ ৰন্ধনশৈলী
ময়নামতী

ময়নামতী নামে ঠাইখণ্ড বাংলাদেশৰ এক বিচ্ছিন্ন নিম্নভূমি অঞ্চল, সৰু সৰু খাতযুক্ত পাহাৰ, য'ত খ্ৰীষ্টপূৰ্ব ৮ম আৰু দ্বাদশ শতিকাৰ ভিতৰৰ ৫০টাতকৈও অধিক প্ৰাচীন বৌদ্ধ বসতিস্থল আছিল বুলি চিহ্নিত কৰা হৈছে। ই বংগদেশৰ প্ৰাচীন ত্ৰিপুৰা অঞ্চলৰ এক অংশ আছিল। ই বাংলাদেশৰ কেন্দ্ৰস্থলৰ কমিলা জিলাৰ মাজ-মজিয়াত বিস্তৃত হৈ আছে। ময়নামতী কমিলা চহৰৰ পৰা প্ৰায় ৮ মাইল দূৰত অৱস্থিত। এই অঞ্চলটো বৌদ্ধ প্ৰত্নতাত্ত্বিক স্থানৰ অন্যতম গুৰুত্বপূৰ্ণ ঠাই হিচাপে পৰিগণিত। কমিলা কেণ্টনমেণ্ট ওচৰতে অৱস্থিত আৰু ইয়াত এটা সুন্দৰ ঔপনিৱেশিক যুগৰ কবৰস্থান আছে। গোবিন্দচন্দ্ৰৰ মাতৃৰ একে নামৰ চন্দ্ৰ ৰাণীৰ নামেৰে ময়নামতী নামকৰণ কৰা হৈছে। ঢাকা চহৰৰ পৰা ৰাষ্ট্ৰীয় ঘাইপথ নং ১ৰ মাজেৰে ১১৪ কিলোমিটাৰ দূৰত্বত থকা ময়নামতী চট্টগ্ৰামৰ পৰা প্ৰায় ১৬২ কিলোমিটাৰ দূৰত। তদুপৰি, ইয়াৰ কাষতে বৌদ্ধ মন্দিৰ আছে।

দৰ্শনীয় স্থান

ময়নামতী অঞ্চলত বৌদ্ধ যুগৰ ভালেমান দৰ্শনীয় স্থান আছে। সেই বোৰ হ’ল;
শালবান বিহাৰ: ময়নামতীৰ বৌদ্ধ স্থানসমূহৰ কেন্দ্ৰবিন্দু হৈছে ময়নামতী-লালমাই পাহাৰৰ প্ৰায় মাজভাগত থকা শালবান বিহাৰ। এই শালবান বিহাৰ ১১৫টা কোঠাৰে গঠিত আৰু কেন্দ্ৰস্থলত ক্ৰুচ আকৃতিৰ মন্দিৰৰ সৈতে চাৰিওফালে বিশাল চোতালেৰে নিৰ্মিত। ইয়াৰ দুৱাৰ এখন। এই একমাত্ৰ দুৱাৰমুখৰ সন্মুখত উত্তৰ দিশত, সোমপুৰা বিহাৰৰ সৈতে মিল থকা। ই স্পষ্টভাৱেই বিহাৰ, বা আৱাসিক সুবিধা থকা বৌদ্ধ শিক্ষা কেন্দ্ৰ।

কুটিলা মুৰা: এটা সমতল পাহাৰত অৱস্থিত, শালবান বিহাৰৰ পৰা প্ৰায় ৫ কিলোমিটাৰ উত্তৰত কমিলা চাউনীৰ ভিতৰত এটা চিত্ৰশিল্পৰে পৰিপূৰ্ণ বৌদ্ধ প্ৰতিষ্ঠান। ইয়াত বৌদ্ধ "ত্ৰিত্ব" বা তিনিটা মণি অৰ্থাৎ বুদ্ধ, ধৰ্ম আৰু সংঘক প্ৰতিনিধিত্ব কৰা তিনিটা স্তুপ কাষে কাষে পোৱা যায়।

চৰপাত্ৰ মুৰা: কেন্দ্ৰৰ পৰা প্ৰায় ২.৫ কিলোমিটাৰ দূৰত্বত অৱস্থিত এইটো এটা বিচ্ছিন্ন সৰু দীঘলীয়া মন্দিৰ। ই কুটিলা মুৰা স্তুপৰ উত্তৰ-পশ্চিমে অৱস্থিত। পূব দিশৰ পৰা এটা প্ৰৱেশ পথেই এই মন্দিৰলৈ যোৱাৰ একমাত্ৰ পথ, যাৰ পৰা এটা বিশাল হলঘৰলৈ যাব পাৰি। ইয়াত কেইবাটাও মন্দিৰ পোৱা যায়।

ময়নামতী ৰাণীৰ বাড়ী: ছৱিয়ান বিহাৰৰ কাষত অৱস্থিত ময়নামতী ছাইট মিউজিয়ামত এই স্থানসমূহত উদ্ধাৰ হোৱা সামগ্ৰীসমূহৰ এক সুন্দৰ সংগ্ৰহ আছে। সংগ্ৰহালয়টোত তামৰ প্লেট, সোণ আৰু ৰূপৰ মুদ্ৰা আৰু ৮৬টা ব্ৰঞ্জৰ বিভিন্ন বস্তুৰে সমৃদ্ধ আৰু নানা বৈচিত্ৰ্যময় সংগ্ৰহ আছে। মঠৰ কোঠা, ব্ৰঞ্জৰ স্তুপ, শিলৰ ভাস্কৰ্য্য আৰু শ শ টেৰাকোটা ফলকৰ পৰা বেছিভাগেই উদ্ধাৰ কৰা হৈছে যাৰ প্ৰত্যেকটোৰ আকাৰ গড়ে ৯" উচ্চতা আৰু ৮"ৰ পৰা ১২" বহল।
​

বাহ্যিক সংযোগ

তথ্য সূত্ৰ

শ্ৰেণী:ঐতিহাসিক কীৰ্তিচিহ্ন
শ্ৰেণী:বাংলাদেশ
ডেভিদ মুতা

ডেভিদ মুতা (জন্ম ২৪ অক্টোবৰ ১৯৮৭) পাপুৱা নিউগিনিৰ এগৰাকী ফুটবল খেলুৱৈ। তেওঁ হেকাৰি ইউনাইটেড আৰু পাপুৱা নিউগিনি ৰাষ্ট্ৰীয় ফুটবল দলৰ হৈ মিডফিল্ডাৰ প্লেয়াৰ হিচাপে খেলে আৰু লগতে তেওঁ দলৰ অধিনায়কো।

ক্লাব জীৱন

মুতাই ২০০৬ চনত হেকাৰি ইউনাইটেডত তেওঁৰ খেলুৱৈ জীৱন আৰম্ভ কৰিছিল। ২০০৮ চনত তেওঁ অষ্ট্ৰেলিয়াৰ চানচাইন ক'ষ্ট ক্লাবত যোগ দিয়ে আৰু কুইন্সলেণ্ড ষ্টেট লীগ খিতাপ জিকাত সহায় কৰে।

২০০৮ চনৰ ৬ ডিচেম্বৰ তাৰিখে তেওঁ নিউজিলেণ্ডত এল এ গেলেক্সি ৰ বিৰুদ্ধে ওচেনিয়া একাদশৰ হৈ এগৰাকী প্ৰদৰ্শনী খেলত অংশ গ্ৰহণ কৰিছিল।

তাৰ পাছত তেওঁ পাপুৱা নিউগিনিলৈ ঘূৰি আহে আৰু ২০১০ চনত হেকাৰি ইউনাইটেডৰ অধিনায়ক হিচাপে ও’এফ চি চেম্পিয়নছ লীগ খিতাপ জিকাত নেতৃত্ব দিয়ে। এই জয়ে তেওঁলোকক ২০১০ ফিফা ক্লাব বিশ্বকাপত যোগদানৰ বাবে যোগ্যতা প্ৰদান কৰে। প্ৰথম খেলত তেওঁ ৯০ মিনিট খেলি আল ৱাহাদাৰ বিৰুদ্ধে ০–৩ ব্যৱধানত পৰাস্ত হয়।

আন্তঃৰাষ্ট্ৰীয় জীৱন

মুতাই ২০০৮ চনৰ অ’এফ চি অলিম্পিক বাছনি খেলত পাপুৱা নিউগিনি এ-২৩ দলৰ হৈ ২টা গ'ল কৰিছিল।

২০১১ চনৰ ২৭ আগষ্টত তেওঁ পেছিফিক গেমছত কুক দ্বীপপুঞ্জৰ বিৰুদ্ধে পূৰ্ণ ৰাষ্ট্ৰীয় দলৰ হৈ প্ৰথম খেল খেলি ৪–০ গ’লত এটা গ'ল কৰে।

২০১৬ চনৰ অ’ এফ চি ৰাষ্ট্ৰসমূহৰ কাপত তেওঁ দলেৰ অধিনায়ক হিচাপে নিৰ্বাচিত হয় আৰু দলক প্ৰথমবাৰৰ বাবে ফাইনেললৈ আগবঢ়াই লৈ যায়। যদিও তেওঁলোক ফাইনেলত নিউজিলেণ্ডৰ হাতত পৰাস্ত হয়, মুতাক প্ৰতিযোগিতাটোৰ সৰ্বশ্ৰেষ্ঠ খেলুৱৈ হিচাপে গোল্ডেন বল বঁটা প্ৰদান কৰা হয়।

আন্তঃৰাষ্ট্ৰীয় গ'লসমূহ

গ'লসমূহত পাপুৱা নিউগিনিৰ গ'ল আগতে উল্লেখ কৰা হৈছে।
# তাৰিখ স্থান প্ৰতিদ্বন্দ্বী দল স্ক’ৰ ফলাফল প্ৰতিযোগিতা
১ ২৭ আগষ্ট ২০১১ ষ্টাড বোৱা, বুলাৰি, নিউ কেলিডোনিয়া COK ৩–০ ৪–০ ২০১১ পেছিফিক গেমছ

সন্মান

হেকাৰি ইউনাইটেড
পাপুৱা নিউ গিনি নেচনেল চকৰ লীগ: ২০০৬, ২০০৭–০৮, ২০০৮–০৯, ২০০৯–১০, ২০১০–১১, ২০১১–১২, ২০১৩, ২০১৪
অ’ এফ চি চেম্পিয়নছ লীগ: ২০০৯–১০

চানচাইন ক'ষ্ট
কুইন্সলেণ্ড ষ্টেট লীগ: ২০০৮

ব্যক্তিগত
অ’ এফ চি ৰাষ্ট্ৰসমূহৰ কাপ গোল্ডেন বল: ২০১৬

তথ্যসূত্ৰ

শ্ৰেণী:ফুটবল খেলুৱৈ
ফিফি মুকুনা

ফিফি মুকুনা কংগোৰ এগৰাকী কাৰ্টুনকাৰ আৰু ব্যংগ-চিত্ৰকৰ।
alt=Fifi Mukuna|
বৰ্তমান কংগোৰ ডেম’ক্ৰেটিক ৰিপাব্লিকৰ জাইৰেৰ কিনছাছাত ১৯৬৮ চনত জন্মগ্ৰহণ কৰা ফিফি মুকুনাৰ পিতৃ আছিল এগৰাকী কূটনীতিবিদ। তেওঁ বেলজিয়ামৰ এখন প্ৰাথমিক বিদ্যালয়ত পঢ়িছিল, যিঠাইত তেওঁৰ পিতৃক নিযুক্তি দিয়া হৈছিল আৰু ফিফি উইলি ভাণ্ডাৰষ্টিনে নিৰ্মাণ কৰা কমিক ছিৰিজ বব এট ববেটৰ অনুৰাগী হৈছিল। তেওঁ চিত্ৰ অংকনৰ প্ৰতি আগ্ৰহী হৈ পৰে আৰু জাইৰেলৈ উভতি অহাৰ পিছত ১৯৮৯ চনত Académie des Beaux-Arts in Kinshasaত অধ্যয়ন কৰে।

স্নাতক হোৱাৰ পিছত মুকুনাই লে পালমাৰেছ, লে ফাৰে, লে গ্ৰ'গনকে ধৰি বিভিন্ন খবৰ-কাকত আৰু আলোচনীত ৰাজনৈতিক ব্যংগচিত্ৰৰ অৱদান আগবঢ়াবলৈ আৰম্ভ কৰে আৰু কংগোৰ জনপ্ৰিয় শিল্পী আৰু গ্ৰাফিক ডিজাইনাৰসকলৰ সৈতে ঘনিষ্ঠভাৱে কাম কৰিবলৈ লয়। এই কামৰ কিছুমান ছদ্মনামেৰে প্ৰকাশ পাইছিল আৰু বহু পাঠকে তেওঁক পুৰুষ বুলি ধৰি লৈছিল, যাৰ বাবে তেওঁ সুৰক্ষিত হৈছিল, যেতিয়া এবাৰ কৰ্তৃপক্ষই কাকতৰ কাৰ্যালয়লৈ আহি শিল্পীসকলক ছবি অংকন নকৰিবলৈ হেঁচা প্ৰয়োগ কৰিছিল। লগতে আন তিনিটা সংকলন: Une journée dans la vie d'un africain d'Afrique, Là-bas ... Na poto, আৰু New Arrivals কাম কৰিছিল। ২০১৩ চনত তেওঁৰ প্ৰথম একক গ্ৰাফিক উপন্যাস Kisi le Collier প্ৰকাশ কৰে।

নিজৰ কাম কৰাৰ উপৰিও মুকুনাই ট্যুৰক'ইংৰ হাইয়াৰ ৰিজিঅ'নেল স্কুল অৱ ভিজুৱেল আৰ্টকে ধৰি বিভিন্ন ঠাইত শিক্ষা প্ৰদান কৰে। তেওঁ এলায়েন্স ফ্ৰান্সেজ আৰু ৰেড ক্ৰছৰ সাংস্কৃতিক ৰাষ্ট্ৰদূত।

তথ্য সূত্ৰ

শ্ৰেণী:কাৰ্টুনিষ্ট
ইৰিনা ষ্টাৰচেনবাম

ইৰিনা ভ্লাদিমিৰোভনা ষ্টাৰচেনবাম (ইংৰাজী: Irina Vladimirovna Starshenbaum; জন্ম: ৩০ মাৰ্চ ১৯৯২) এগৰাকী ৰাছিয়ান অভিনেত্ৰী। টি-৩৪ (চলচ্চিত্ৰ)|টি-৩৪ চলচ্চিত্ৰত কৰা অভিনয়ৰ বাবে তেওঁ শ্ৰেষ্ঠ অভিনেত্ৰীৰ টিইএফআই (TEFI) বঁটা লাভ কৰাৰ লগতে শ্ৰেষ্ঠ অভিনেত্ৰী শিতানত গ’ল্ডেন ইগল বঁটা (ৰাছিয়া)|গ’ল্ডেন ইগল বঁটাৰ বাবে মনোনীত হৈছিল।

জীৱনী

তেওঁ মস্কো ষ্টেট ইউনিভাৰ্ছিটি অফ প্ৰিণ্টিং আৰ্টছৰ মিডিয়া বিজনেছ আৰু পাব্লিক ৰিলেচন বিভাগৰপৰা স্নাতক ডিগ্ৰী লাভ কৰে।
২০১৩ চনৰপৰা তেওঁ অভিনয় জীৱন আৰম্ভ কৰে। ২০১৭ চনত তেওঁ ফিচাৰ ফিল্মত আত্মপ্ৰকাশ কৰে। তেওঁ ফিঅ'ডৰ বোনডাৰচুকৰ কল্পবিজ্ঞান ভিত্তিক চলচ্চিত্ৰ এট্ৰাকচনত মুখ্য চৰিত্ৰত অভিনয় কৰিছিল।
২০১৮ চনত ভিক্টৰ চই আৰু মাইক নৌমেংকোৰ জীৱনৰ ওপৰত ভিত্তি কৰি নিৰ্মিত কিৰিল চেৰেব্ৰেনিকভৰ ছবি লেটো মুক্তি পায়, য’ত ইৰিনাই মুখ্য চৰিত্ৰত অভিনয় কৰিছিল।
২০১৮ চনৰ শীতকালত অন্যান্য অভিনেতা আৰু সংগীতজ্ঞসকলৰ সৈতে মিলি তেওঁৰ নেতৃত্বত ৰাষ্ট্ৰপতি পুটিনলৈ এক সামূহিক ভিডিঅ’ বাৰ্তা প্ৰেৰণ কৰি পশু অধিকাৰ সুৰক্ষা আইন গৃহীত কৰিবলৈ অনুৰোধ জনাইছিল।
২০২৩ চনত তেওঁ মাইকেল উইণ্টাৰবটমৰ ছবি শশানা ৰ জৰিয়তে প্ৰথমবাৰৰ বাবে ইংৰাজী ভাষাৰ ছবিত অভিনয় কৰে। ইয়াত তেওঁ সমাজবাদী জীয়নবাদৰ অন্যতম প্ৰতিষ্ঠাপক বেৰবোৰোচভৰ কন্যা শশানা বোৰোচভৰ চৰিত্ৰত অভিনয় কৰিছে।

ব্যক্তিগত জীৱন

এট্ৰাকচন চলচ্চিত্ৰখনৰ দৃশ্যগ্ৰহণৰ পিছত তেওঁ অভিনেতা আলেকজেণ্ডাৰ পেট্ৰোভ (অভিনেত্ৰী)|আলেকজেণ্ডাৰ পেট্ৰোভৰ সৈতে প্ৰেমৰ সম্পৰ্কত আবদ্ধ হয়। ২০১৭ চনত তেওঁলোকে আঙঠি পিন্ধোৱা পৰ্ব সম্পন্ন হোৱা বুলি ঘোষণা কৰিছিল, কিন্তু ২০১৯ চনত তেওঁলোকৰ মাজত বিচ্ছেদ ঘটে। তেওঁ এগৰাকী ইহুদী ধৰ্মাৱলম্বী মহিলা।

তথ্যসূত্ৰ

বাহ্যিক সংযোগ

শ্ৰেণী:ৰাছিয়াৰ ব্যক্তি
শ্ৰেণী:অভিনেত্ৰী
কাংগাল শিলালিপি

ইণ্ডোনেছিয়াৰ মধ্য জাভা চহৰৰ মাগেলাং ৰিজেন্সিৰ চালামৰ কাদিলুৱিহ গাঁৱৰ গুনুং উঁকিৰ মন্দিৰ কমপ্লেক্সত আৱিষ্কাৰ হোৱা ৭৩২ চনৰ সংস্কৃত শিলালিপি হৈছে কাংগাল শিলালিপি এই শিলালিপি পল্লৱ বৰ্ণমালাত লিখা হৈছে। এই শিলালিপিত সঞ্জয়ৰ এটা আদেশৰ নথিভুক্ত কৰা হৈছে, য’ত তেওঁ নিজকে মাতাৰাম ৰাজ্যৰ সাৰ্বজনীন শাসক বুলি ঘোষণা কৰিছিল।

বিষয়

এই শিলালিপিত সঞ্জয়ৰ আদেশ অনুসৰি কুঞ্জৰাকুঞ্জ দেশত এটা লিংগ (শিৱৰ প্ৰতীক) স্থাপনৰ বৰ্ণনা কৰা হৈছে। লিংগটো যৱ (জাভা) নামৰ জনাজাত দ্বীপত অৱস্থিত, যাক শিলালিপিত "শস্য আৰু সোণৰ খনিৰে সমৃদ্ধ" বুলি বৰ্ণনা কৰা হৈছে। যৱদ্বীপ ("জাভা দ্বীপ"), আৰু বহুদিনৰ পৰাই জ্ঞানী আৰু গুণী ৰজা ছান্নাৰ শাসনত আছিল, কিন্তু মৃত্যুৰ পিছত বিশৃংখলতাই দেখা দিছিল। এই সময়ছোৱাৰ মাজতে সন্নাহা(ছান্নাৰ ভগ্নী)ৰ পুত্ৰ সঞ্জয় সিংহাসনত আৰোহণ কৰে। সঞ্জয়ে পৱিত্ৰ শাস্ত্ৰ, আৰু যুদ্ধ কলা আয়ত্ত কৰিছিল আৰু সামৰিক শক্তি প্ৰদৰ্শন কৰিছিল। চুবুৰীয়া অঞ্চল জয় কৰাৰ পিছত তেওঁৰ ৰাজত্বকাল শান্তিপূৰ্ণ আৰু সমৃদ্ধিশালী আছিল।

এই শিলালিপিত কুঞ্জৰাকুঞ্জ-দেশৰ কথা উল্লেখ কৰা হৈছে, যাৰ অৰ্থ হয়তো "কুঞ্জৰাৰ আশ্ৰম ভূমি", যিটো দক্ষিণ ভাৰতত পূজনীয় হিন্দু মহৰ্ষি অগস্ত্যৰ আশ্ৰম হিচাপে চিনাক্ত কৰা হৈছে। ৰামায়ণত ৰাম, সীতা আৰু লক্ষ্মণৰ সহিতে অগস্ত্যই কুঞ্জৰাৰ আশ্ৰম ভ্ৰমণৰ উল্লেখ আছে।

কৌতুহলজনকভাৱে সঞ্জয়, ছান্না আৰু সন্নাহ নামটো কৌতুহলজনকভাৱে ষোড়শ শতিকাৰ আশে-পাশে ৰচিত পৰৱৰ্তী সময়ৰ গ্ৰন্থ কাৰিটা পৰহ্যংগনত উল্লেখ কৰা হৈছে যিয়ে একেজন ঐতিহাসিক ব্যক্তিক বুজাবলৈ পৰামৰ্শ দিছিল।

তথ্যসূত্ৰ

শ্ৰেণী:শিলালিপি
শ্ৰেণী:ইণ্ডোনেছিয়াৰ পৰ্যটনস্থলী
ঈশান উদয়

ঈশান উদয় হ'ল ভাৰত চৰকাৰৰ অধীনস্থ বিশ্ববিদ্যালয় অনুদান আয়োগ (The University Grants Commission, UGC) আৰু মানৱ সম্পদ উন্নয়ন মন্ত্ৰণালয়-এ (Ministry of Human Resource Development, MHRD) উত্তৰ-পূৱৰ মেধাৱী ছাত্ৰ-ছাত্ৰীসকলৰ বাবে প্ৰদান কৰা এক বিশেষ বৃত্তি। যিকোনো শাখাতে ১০+২ সফলতাৰে উত্তীৰ্ণ হোৱা যিসকল ছাত্ৰ-ছাত্ৰীয়ে পৰৱৰ্তী পৰ্য্যায়ৰ উচ্চ শিক্ষাৰ নামভৰ্তি কৰে আৰু যাৰ পৰিয়ালৰ বছৰেকীয়া উপাৰ্জন ৪.৫ লাখ টকাৰ কম তেওঁলোকে এই বৃত্তিৰ বাবে আৱেদন কৰিব পাৰে। এই বৃত্তি প্ৰতি বছৰে উত্তৰ-পূৱৰ দহ হেজাৰ ছাত্ৰ-ছাত্ৰীয়ে লাভ কৰিব। বৃত্তিৰ পৰিমাণ প্ৰতি মাহে ৩,৫০০ টকাৰ পৰা ৫,০০০ টকা। শেহতীয়া ভাৱে এই বৃত্তিৰ মূল্য মাহে ৭,৮০০ টকালৈ বৃদ্ধি কৰিছে। এই বৃত্তি কেৱল স্নাতক পৰ্য্যায়ৰ পাঠ্যক্ৰম অধ্যয়নৰ বাবেহে, স্নাতকোত্তৰ পাঠ্যক্ৰমৰ বাবে নহয়।

কেৱল অনলাইন যোগেহে ইয়াৰ বাবে আৱেদন পত্ৰ জমা লয়। নতুন আৱেদনকাৰী এজনৰ বাবে যাৱতীয় নথিপত্ৰসমূহ হ'ল-

পৰীক্ষাত উত্তীৰ্ণ হোৱাৰ প্ৰমাণপত্ৰ।
নতুন ডিগ্ৰীৰ বাবে নামভৰ্তি কৰা শিক্ষানুস্থানৰ মুৰব্বী আৰু বিভাগীয় মুৰব্বীৰ প্ৰমাণ পত্ৰ।
অভিভাৱকৰ আয়ৰ নথি।
স্থায়ী বাসিন্দাৰ প্ৰমাণপত্ৰ।
আৱেদনকাৰীৰ পাছপ'ৰ্ট জোখৰ ৰঙীন আলোকছবি।
৫০ টকাৰ দলিলত আৱেদনকাৰীয়ে আন কোনো চৰকাৰী বৃত্তি গ্ৰহণ কৰি নথকাৰ ঘোষণাপত্ৰ।

ৱেব ঠিকনাত নঠিসমূহৰ স্কেন কপি সহ আৱেদন জমা দিব লাগে।

এই বৃত্তিৰ বাবে এবাৰ নিৰ্বাচিত হ'লে গোটেই স্নাতক পাঠ্যক্ৰমৰ সময়চোৱাৰ বাবে (৩/৪/৫ বছৰৰ বাবে) জলপানি ম্যাদ প্ৰযোজ্য হয়। পঢ়ি থকাৰ প্ৰমাণ হিচাপে ৩ মাহৰ মূৰে মূৰে বিভাগীয় আৰু শিক্ষানুস্থানৰ মুৰব্বীৰ স্বাক্ষৰ থকা 'continution form' জমা দিব লাগে।

তথ্যসূত্ৰ

শ্ৰেণী:ভাৰতৰ জলপানি
আল্লাহ জিলাঈ বাঈ

আল্লাহ জিলাঈ বাঈ (ইংৰাজী: Allah Jilai Bai; ১ ফেব্ৰুৱাৰী ১৯০২ – ৩ নৱেম্বৰ ১৯৯২ ) ১০ বছৰ বয়সলৈকে তেওঁ মহাৰাজ গংগা সিংহৰ দৰবাৰত গান গাইছিল।

মান্দ, থুমৰি, খয়াল আৰু দাদৰাৰ বিষয়ে তেওঁ খুবেই পাকৈত আছিল। হয়তো তেওঁৰ আটাইতকৈ পৰিচিত পংক্তিটো হৈছে কেশৰিয়া বলম ৷

তথ্যসূত্ৰ

শ্ৰেণী:ভাৰতীয় মহিলা কণ্ঠশিল্পী
শ্ৰেণী:লোকগীত শ্ৰেণী:গায়িকা
অসমৰ স্তন্যপায়ী প্ৰাণীসমূহৰ তালিকা

অসমীয়া নাম
ইংৰাজী নাম
বৈজ্ঞানিক নাম
চিত্ৰ

অসমীয়া বান্দৰ Assamese macaque Macaca assamensis
centre|
এশিঙীয়া গঁড় One horned Rhinocerous Rhinoceros unicornis
centre|
কৃশাঙ্গী বান্দৰ Gray Slender Loris Loris lydekkerianus
centre|
গাহৰি-নেজীয়া বান্দৰ Pig-tailed macaque Macaca leonina
centre|
চচমা-চকুৱা বান্দৰPhayre's leaf monkeyTrachypithecus phayrei
centre|
ছাগলী পহুIndian Muntjac or Barking DeerMuntiacus muntjak
centre|
টুপীমূৰীয়া বান্দৰ Capped LangurTrachypithecus pileatus
centre|
দল-হৰিণাBarasingha or Swamp deerRucervus duvaucelii
centre|
নাহৰফুটুকী বাঘLeopardPanthera pardus
centre|
বন-ৰৌPangolinManis culionensis
entre|
বাদুলি BatChiroptera
centre|
মলুৱা বান্দৰRhesus MacaqueMacaca mulatta
centre|
লাজুকী বান্দৰBengal slow lorisNycticebus bengalensis
centre|
শিয়ালGolden JackalCanis aureus
centre|
শৰপহুSambarRusa unicolor

সুগৰী পহুHog DeerHyelaphus porcinus
centre|
সেন্দুৰী বান্দৰStump-tailed MacaqueMacaca arctoides
centre|
সোণালী বান্দৰGolden langurTrachypithecus geei
centre|
হলৌ বান্দৰHoolock GibbonHoolock hoolock
centre|
নেউলIndian gray mongooseHerpestes edwardsii
centre|
গেন্দেৰাLarge Indian civetViverra zibetha
Asiancivet|centre|
জহামালSmall Indian civetViverricula indica
Viverricula indica pallida Hardwickee|centre|
ৰাংকুকুৰ Dhole Cuon alpinus
centre|

শ্ৰেণী:অসম সম্পৰ্কীয় তালিকা
*
আৱাৰ ফিল্মছ, দেয়াৰ ফিল্মছ

আৱাৰ ফিল্মছ, দেয়াৰ ফিল্মছ হ'ল বিশিষ্ট বাঙালী চলচ্চিত্ৰ নিৰ্মাতা, সুৰকাৰ আৰু লেখক সত্যজিৎ ৰায়ৰ এখন চলচ্চিত্ৰ সমালোচনা বিষয়ক প্ৰবন্ধ সংকলন। প্ৰবন্ধ আৰু ব্যক্তিগত ৰচনাৰ অংশ সংগ্ৰহ কৰি ইয়াক প্ৰথমবাৰৰ বাবে ১৯৭৬ চনত ভাৰতত প্ৰকাশ কৰা হৈছিল৷ ১৯৯২ চনত আমেৰিকা যুক্তৰাষ্ট্ৰ আৰু যুক্তৰাষ্ট্ৰত ইয়াৰ এক ইংৰাজী অনুবাদ প্ৰকাশ পাইছিল। ইয়াৰ পূৰ্বে ১৯৪৭ চনত ৰায়ে সহ-প্ৰতিষ্ঠা কৰা কলিকতা ফিল্ম ছ'চাইটিৰ বুলেটিনত কিছুমান প্ৰবন্ধ প্ৰকাশ পাইছিল।

শিৰোনামৰ পৰা বুজা যায়, কিতাপখন দুটা খণ্ডত উপস্থাপন কৰা হৈছেঃ ৰায়ে প্ৰথম খণ্ডত ভাৰতীয় চলচ্চিত্ৰৰ বিষয়ে আলোচনা কৰিছে‍, আৰু দ্বিতীয় খণ্ডত হলিউড, চাৰ্লি চেপলিন, আকিৰা কুৰোছাৱা দৰে আন্তঃৰাষ্ট্ৰীয় বিষয় আৰু ইটালীৰ নৱ্য বাস্তৱবাদৰ দৰে আন্দোলনসমূহক সামৰি লৈছে‍।

তথ্যসূত্ৰ

শ্ৰেণী:প্ৰবন্ধ গ্ৰন্থ
শ্ৰেণী:চলচ্চিত্ৰ
শ্ৰেণী:পোখালি (সাহিত্য)
শ্ৰেণী:সত্যজিৎ ৰায়
ৰমেন বৰুৱা

উদ্ধৃতিসমূহ

আমি যদি কিবা এটা কৰিবলৈ লওঁ তেন্তে আমাৰ মূল শিপাডাল কেতিয়াও লৰচৰ কৰিব নালাগে৷ যদি আমি আনৰ পৰা কিবা ল'ব বিচাৰো তাৰ পৰা কিবা অলপ লৈ নিজৰ থকা খিনিৰ লগত মিহলাই নিজৰ মছলা তৈয়াৰ কৰি আনক সোৱাদ ল'ব দিব লাগে৷ তেতিয়াহে তৃপ্তি পোৱা যায়৷
বিমলা প্ৰসাদ চলিহা মুখ্যমন্ত্ৰী হৈ থাকোতে কাহিলীপাৰাত জ্যোতি চিত্ৰবন সাজি উলিয়ায়৷ জ্যোতি চিত্ৰবন উদ্বোধনী অনুষ্ঠানত জ্যোতিপ্ৰসাদৰ এটি গীত কোৰাচ হিচাপে গাইছিলো৷ ময়েই পৰিচালনা কৰিছিলো৷ সেই গীতটো শুনি মুখ্যমন্ত্ৰী চলিহাই মোক প্ৰশংসা কৰিছিল৷ তেতিয়াও আৰু আজিলৈও জ্যোতি সংগীত প্ৰসংগত মোক কোনেও বেয়া হোৱা নাই বুলি কোৱা নাই৷ সেইটো মোৰ ভাল লগা কথা৷

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:গীতিকাৰ
শ্ৰেণী:অসমৰ গীতিকাৰ
শ্ৰেণী:অসমৰ ব্যক্তি
বুঞ্জি

বুঞ্জি হৈছে পৰম্পৰাগত কংগো ধৰ্মৰ এগৰাকী সৰ্প জল আত্মা আৰু বৰষুণৰ দেৱী যাক প্ৰথমে এংগোয় ৰাজ্যৰ ৱোয়ো লোকসকলে পূজা কৰিছিল।

ৰূপ

বুঞ্জীক কেতিয়াবা বহুৰঙী সাপ হিচাপে চিত্ৰিত কৰা হয়। তেওঁ তেওঁক পূজা কৰাসকলক প্ৰচুৰ শস্যৰে পুৰস্কৃত কৰে।

বিশ্বাস

কংগোৰ মৌখিক পৰম্পৰা অনুসৰি বুঞ্জি হৈছে কুইটিকুইটিৰ মহান মাতৃ আৰু পত্নী ম্বোজেৰ কন্যা। বুঞ্জীক কেতিয়াবা বহুৰঙী সাপ হিচাপে চিত্ৰিত কৰা হয় আৰু তেওঁক পূজা কৰাসকলক প্ৰচুৰ শস্যৰে পুৰস্কৃত কৰা হয়। ম্বোজে যেতিয়া সন্তান জন্ম দিছিল, তেতিয়া বুঞ্জীৰ জন্ম হৈছিল এটা সাপৰ পোৱালিৰ ৰূপত। শিশুটিক দেখাৰ লগে লগে ম্বোজেৰ স্বামী কুইটিকুইটিয়ে গম পালে যে তেওঁ তেওঁৰ প্ৰতি বিশ্বাসঘাতকতা কৰিছিল। যেতিয়া তেওঁ গম পালে যে বুঞ্জীৰ জৈৱিক পিতৃ তেওঁলোকৰ পুত্ৰ মাকাংগা, তেতিয়া তেওঁ ম্বোজেক তাইৰ অশিষ্টাচাৰৰ বাবে হত্যা কৰে। বুঞ্জীয়ে মাকৰ বৰষুণ অনা শক্তি গ্ৰহণ কৰে।

কংগো গণৰাজ্যৰ যোম্বে জনসাধাৰণে বুঞ্জীক ফুলু বুঞ্জি বুলি কয় আৰু আত্মাক পানীৰ পুৰুষ প্ৰভু বুলি গণ্য কৰে। পৃথিৱী আৰু আকাশৰ মাজত সমন্বয় সৃষ্টি কৰিবলৈ তেওঁ ঞ্জাজি (বজ্ৰপাতৰ দেৱতা) আৰু ম্বুম্বা (ৰামধেনুৰ পানীৰ সাপ)ৰ মাজত এক চুক্তিৰ পৰিকল্পনা কৰিছিল বুলি কোৱা হয়। এদিন তেওঁ ম্বুম্বা ভ্ৰমণ কৰি থাকোঁতে তেওঁৰ পুত্ৰৰ মৃত্যু হয়। ফলস্বৰূপে ফুলু বুঞ্জীয়ে ম্বুম্বাক দোষাৰোপ কৰি মূৰ কাটি পেলায়।

তথ্য সূত্ৰ

শ্ৰেণী:দেৱ-দেৱী
শ্ৰেণী:আফ্ৰিকাৰ লোকবিশ্বাস
শ্ৰেণী:কৃষি সম্বন্ধীয় দেৱ-দেৱী
ফাতহুল্লা আমিৰী

ফাতহুল্লা আমিৰী (ফাৰ্চী :فتح الله امیری; জন্ম: ১৯৮১) এগৰাকী ইৰানী তথ্যচিত্ৰ নিৰ্মাতা, যাৰ কৰ্মজীৱন মূলতঃ ইৰানৰ পৰিৱেশ আৰু বন্যপ্ৰাণীৰ ওপৰত কেন্দ্ৰিত। তেওঁৰ পৰিচালিত তথ্যচিত্ৰ ৰেঞ্জাৰ এণ্ড লিপাৰ্ড-এ ২০১৮ চনত জাৰ্মানীত গ্ৰীণ স্ক্ৰীণ চলচ্চিত্ৰ উৎসৱ বঁটা লাভ কৰিছিল। তেওঁৰ আন এখন তথ্যচিত্ৰ ভৰ্টেক্স-এ ২০১৯ চনত ইটালীৰ ৩৩ তম ছনদ্ৰিঅ’ উৎসৱত শ্ৰেষ্ঠত্ব অৰ্জন কৰে। ইয়াৰ উপৰি তেওঁ ২০১৯ চনত এষ্টোনিয়াৰ মাটছালু প্ৰকৃতি চলচ্চিত্ৰ উৎসৱত আৰু ২০২০ চনত ইটালীৰ ছনদ্ৰিঅ’ পৰিৱেশ চলচ্চিত্ৰ উৎসৱত জুৰীৰ সদস্য (বিচাৰক) হিচাপে কাৰ্যনিৰ্বাহ কৰিছিল।

ইৰাণৰ ঘৰুৱা মঞ্চতো আমিৰীয়ে কেইবাটাও উল্লেখযোগ্য বঁটা লাভ কৰিছে। ইয়াৰ ভিতৰত ইন চাৰ্চ অৱ দ্য পাৰ্চিয়ান লিপাৰ্ড (২০১২) আৰু লাইফ ইন ইক্লিপ্স (২০১০) তথ্যচিত্ৰৰ বাবে লাভ কৰা দুটাকৈ ফাজৰ আন্তৰ্জাতিক চলচ্চিত্ৰ উৎসৱৰ বঁটা অন্যতম। লগতে আলামতো, এ ৰেপ্টাইল ৱাণ্ডাৰলেণ্ড (২০১৪) ছবিৰ বাবে তেওঁ চিনেমা ভেৰিটে উৎসৱৰ গ্ৰেণ্ড প্ৰাইজ লাভ কৰিবলৈ সক্ষম হৈছিল।

প্ৰাৰম্ভিক জীৱন আৰু শিক্ষা

ফাতহুল্লা আমিৰীৰ জন্ম ১৯৮১ চনত ইৰাণৰ ইলামত হৈছিল। তেওঁ সৰুৰে পৰাই পৰিৱেশ আৰু বন্যপ্ৰাণী সম্পৰ্কীয় বিষয়সমূহৰ প্ৰতি আকৰ্ষিত হৈছিল, যিয়ে পিছলৈ তেওঁৰ কৰ্মজীৱন বাছনি কৰাত গভীৰ প্ৰভাৱ পেলাইছিল। আমিৰীয়ে চলচ্চিত্ৰ অধ্যয়নত উচ্চ শিক্ষা গ্ৰহণ কৰে আৰু আইআৰআইবি বিশ্ববিদ্যালয়ৰ পৰা ডক্যুমেণ্টৰী প্ৰডাকচন (তথ্যচিত্ৰ নিৰ্মাণ) বিষয়ত স্নাতকোত্তৰ ডিগ্ৰী লাভ কৰে।

কৰ্মজীৱন

তথ্যচিত্ৰ নিৰ্মাতা হিচাপে আমিৰীৰ কেৰিয়াৰ ২০০০ চনৰ আৰম্ভণিতে আৰম্ভ হৈছিল। তেওঁ ইৰাণৰ পৰিৱেশগত প্ৰত্যাহ্বান আৰু অনন্য বন্যপ্ৰাণীসমূহৰ ওপৰত আলোকপাত কৰি কেইবাখনো তথ্যচিত্ৰ পৰিচালনা আৰু প্ৰযোজনা কৰিছে।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:তথ্যচিত্ৰ নিৰ্মাতা